შოთა ყავლაშვილი

შოთა ყავლაშვილი  (დ. 28 იანვარი, 1926, თბილისი — გ. დეკემბერი, 1995) — ქართველი არქიტექტორი. საქართველოს სსრ-ის დამსახურებული არქიტექტორი (1972), რუსთაველისა (1981) და სსრკ-ის სახელმწიფო პრემიების ლაურეატი (1987), თბილისის საპატიო მოქალაქე (1985), აღმოსავლეთის ქვეყნების არქიტექტურის საერთაშორისო აკადემიის აკადემიკოსი, სკკპ-ის წევრი. ყველაზე მეტად ცნობილია საბჭოთა კავშირის დროის თბილისური ნამუშევრებით.

 მოღვაწეობა 
1948 დაამთავრა საქართველოს პოლიტექნიკური ინსტიტუტი არქიტექტორის სპეციალობით. 1957-1970 წლებში აქვე ეწეოდა პედაგოგიურ საქმიანობას.

ყავლაშვილი საბჭოთა დროის ერთ-ერთი გამორჩეული ქართველი არქიტექტორია. მისი ცნობილი ნამუშევრებია „ლაგუნა ვერას“ საცურაო კომპლექსი და ახლანდელი „ცენტრალური საერთაშორისო ავტოსადგური“. 

ყავლაშვილი მსახურობდა თბილისის მთავარ არქიტექტორად 1970-1974 და 1980-1990 წლებში. ამ პერიოდში ხელმძღვანელობდა ძველი თბილისის დაცვას და საქართველოში პირველი ისტორიული უბრანული უბნის შექმნას 1975 წელს. 1994 წელს დაინიშნა ფოთის ვიცე-მერად და მთავარ არქიტექტორადJanberidze, Giorgi (2018). Grandmasters of Georgian Architecture: Shota Kavlashvili. Tbilisi: Georgian Union of Architects. p. 9.. მის პატივსაცემად ძველი თბილისის ერთ ქუჩას მისი სახელი დაერქვა, 1999 წელს კი ბარათაშვილის ქუჩაზე"About Sights – Statues in Tbilisi". Georgia About. 2013-11-19. Retrieved 2019-05-07. დაიდგა მისი ძეგლი მოქანდაკე თენგიზ კიკაშვილის ავტორობითGogoladze-Wolf, Tea (2018). Tbilisi Sculpture Guide. Tbilisi: unknown publisher.. 

დაკრძალულია თბილისში მწერალთა და საზოგადო მოღვაწეთა დიდუბის პანთეონში.

 ცნობილი ნამუშევრებიWheeler, Angela (2019). Architectural Guide: Tbilisi. Berlin: DOM Publishers. 
 საბავშვო ბაღი ბარნოვის ქუჩაზე (1953)
 გრიბოედოვის სკვერის საცხოვრებლები და ქორწინების სახლი (1965)
 ბარათაშვილის ხიდი (1965)
 ლენინური კომკავშირის სახელობის საცურაო აუზი სანაპიროზე, დღევანდელი ლაგუნა ვერა (1979; არქიტექტორ გ. აბულაძესთან და რ კიკნაძესთან ერთად, მხატვარი კ. იგნატოვი)
 რამიშვილის ქუჩის საცხოვრებელი (1970-1974)
 ცენტრალური ავტოსადგური, ორთაჭალა (1973)
შინაგან საქმეთა სამინისტროს სამმართველოები (1970-იანები)
 ბარათაშვილის კედლის რესტავრაციის პროექტი (1979)
 ძველი თბილისის უბნების რესტავრაცია:
 ბარათაშვილის ქუჩა (1979; მიიღო რუსთაველის პრემია)
 კიბალჩიჩის ქუჩის მიმდებარე ტერიტორიები (1980)
 შავთელის ქუჩის მიმდებარე ტერიტორიები (1982)
 თბილისის არქეოლოგიის მუზეუმი (1988-დაუსრულებელი)
 სასტუმრო „შერატონ მეტეხ პალასი“ (1989-1991)

 ლიტერატურა 

რესურსები ინტერნეტში

სქოლიო

კატეგორია:ქართველი არქიტექტორები
კატეგორია:საქართველოს სსრ-ის დამსახურებული არქიტექტორები
კატეგორია:თბილისის საპატიო მოქალაქეები (1985)
კატეგორია:დიდუბის პანთეონში დაკრძალულები
კატეგორია:საქართველოს პოლიტექნიკური ინსტიტუტის კურსდამთავრებულები (1948)
კატეგორია:პიროვნებები გაურკვეველი გარდაცვალების თარიღით